section_heading: Povijest
paragraph_text: Nakon 1. svj. rata je taj prostor potpao pod britansku okupacijsku vlast. U to doba se javlja kurdski pokret za samostalnošću i Sulejmanija je centar tog pokreta. U Sulejmaniji je djelovao kurdski ustanik Mahmud Barzanji koji je proglasio nezavisno Kraljevstvo Kurdistan i Sulejmanija je postala njegov glavni grad. To kraljevstvo je kratko trajalo 1926. je Liga naroda Sulejmaniju prepustila pod britansku vlast kao dio Britanskog Iraka uz uvjet poštovanja manjinskih prava Kurda.